Rikunarita-ORG/Wikinium huggingface dataset:
# Rokas granāta[labot | labot pirmkodu]

Amerikāņu rokas granāta M67
**Rokas granāta** (latīņu: *granatum* — ‘graudains’) ir ar roku metama eksplozīva, ķīmiska vai gāzes bumba. Kājnieki to parasti izmanto tuvcīņā pret pretinieku kareivjiem vai transportlīdzekļiem. Rokas granātām ir dobi metāla vai plastmasas korpusi, kas piepildīti ar sprāgstvielām un aprīkoti ar trieciendetonatoru vai laika taimeri. Lai palielinātu granātas šķembu izkliedi pēc sprādziena, tā jau iepriekš ir apstrādāta tā, lai pēc sprādziena sadalītos vairākos mazākos fragmentos.

## Vēsture

Vecākās atrastās rokas granātas ir no 1405. gada. Kopš 16. gadsimta rokas granātas izmantoja nocietinājumu uzbrukumos un Prūsijas karalis Frīdrihs Lielais bija pirmais, kas saformēja savu grenadieru pulku.

18. gadsimta rokas granāta sastāvēja no metāla lodes, kas bija pildīta ar melno pulveri, un lēni degošas degauklas, ko aizdedzināja neilgi pirms rokas granātas izmešanas.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Rokas granāta.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Portal 2

| Portal 2 |
| --- |
|  |
| Izstrādātājs | *Valve Softwere* |
| Izdevēji | *Valve Electronic Arts* |
| Sērija | *Portal* |
| Dzinis | *Source* |
| Izdots |
2011. gada 19. aprīlis |
| Datu nesējs |
CD DVD Lejupielāde no Steam |
| Ievadierīces |
Tastatūra, pele Analogais kontroliers |

Portal 2, ir zinātniskās fantastikas žanra pirmās personas spēle, ko izstrādāja *Valve Software* un izdeva *Electronic Arts*. Laista apgrozībā 2011. gada 19. aprīlī. Spēles darbība norisinās vairākus gadus pēc spēles *Portal* notikumiem.

Spēlē *Portal 2* spēlētājs iejūtas Šellas tēlā, kura otro reizi ir nokļuvusi *Aperture Science Enrichment Center*, kurā veic eksperimentus un pēta cilvēku intelektu. Kopā ar robotu *Wheatley* (ierunā Stefans Merčants) viņa cīnās ar datoru *GLaDOS* (ierunā Elena Makleina), kas ir atbildīgs par centra darbību.

## Ārējās saites

* Oficiālā tīmekļa vietne (angliski)
* *IMDb* profils (angliski)
# Half-Life (spēļu sērija)

| Half-Life |
| --- |
|  |
| Žanrs |
Šaujamspēle no pirmās personas skatpunkta, puzle |
| Izstrādātājs |
Valve Corportation |
| Komponists(-i) |
Kellijs Beilijs |
| Atvasinājums(-i) |
Portal [*nepieciešama atsauce*] |

Izlaišanas grafiks| 1998 | Half-Life |
| 1999 | *Half-Life: Opposing Force* |
| 2000 |
| 2001 | Half-Life: Blue Shift |
| Half-Life: Decay |
| 2002–2003 |
| 2004 | Half-Life: Source |
| Half-Life 2 |
| Half-Life: Deathmatch |
| 2005 | *Half-Life 2: Lost Coast* |
| 2006 | Half-Life Deathmatch: Source:  |
| Half-Life: Episode One |
| 2007 | Half-Life 2: Episode Two |
| 2008–2019 |
| 2020 | Half-Life: Alyx |

Half-Life ir pirmās personas skatpunkta spēļu sērija, ko izstrādāja un publicēja *Valve*. Spēles apvieno šaušanu, puzles un stāstus.

Sākotnējais *Half-Life,* *Valve* pirmais produkts, tika izlaists 1998. gadā operētājsistēmai Windows un guva kritiskus un komerciālus panākumus. Spēlētāji kontrolē Gordonu Frīmenu, zinātnieku, kuram jāizdzīvo citplanētiešu iebrukums. Spēle ietekmēja *FPS* žanru, un tā iedvesmoja daudzas fanu izstrādātas modifikācijas, tostarp vairāku spēlētāju spēles *Counter-Strike* un *Day of Defeat*. Pēc *Half-Life* sekoja Gearbox Software izstrādātie paplašinājumi Opposing Force (1999), Blue Shift (2001) un Decay (2001).

2004. gadā *Valve* izlaida *Half-Life 2*, ar jaunu iestatījumu, varoņiem un uz fiziku balstītu spēli. Tam sekoja papildus līmenis *Lost Coast* (2005) un epizodiskie turpinājumi *Episode One* (2006) un *Episode Two* (2007). Pirmā spēle no *Portal* sērijas, kas norisinās tajā pašā pasaulē, kur *Half-Life*, tika izlaista 2007. gadā.
# Battle.net

Battle.net ir tiešsaistes datorspēļu spēlēšanas pakalpojums, ko piedāvā *Blizzard Entertainment*. Tas tika palaists 1997. gada janvārī kopā ar *Diablo*. *Battle.net* bija pirmais tiešsaistes datorspēļu spēlēšanas pakalpojums, kas bija ticis iestrādāts tieši spēlē. Šī bezmaksas iespēja padarīja *Battle.net* un vairumu *Blizzard* spēļu ļoti populāras spēlētāju vidū.

## *Battle.net* spēļu saraksts

* *Diablo Shareware*
* *Diablo*
* *Diablo II*
* *Diablo II: Lord of Destruction*
* *Diablo III*
* *Warcraft II: Tides of Darkness*
* *Warcraft III: Reign of Chaos*
* *Warcraft III: The Frozen Throne*
* *StarCraft Shareware*
* *StarCraft*
* *Japanese StarCraft* (Japānas versijas publiskā bēta versija)
* *StarCraft: Brood War*
* *StarCraft II*
* *Diablo III*

## Ārējās saites

* Battle.net mājaslapa (angliski)
# Aneksija[labot | labot pirmkodu]

**Aneksija** (no latīņu: *annexio* — 'pievienošana') ir jēdziens, ar kuru apzīmē kādas valsts teritorijas vai tās daļas vardarbīgu pievienošanu citai valstij.

Aneksijas jēdziens starptautiskajos tiesību dokumentos ir cieši saistīts arī ar tādām kategorijām kā agresija, ekspansionisms, okupācija. Piemēram, 1945. gada 26. jūnijā pieņemtajā ANO hartā agresijas nepieļaušana minēta kā viens no galvenajiem starptautisko attiecību principiem. Savukārt Ceturtās Ženēvas konvencijas (GCIV) 47. pantā jēdziens aneksija saistīts ar jēdzienu okupācija. Proti, šis pants aizliedz okupācijas varai jebkādā veidā atņemt jebkādus labumus vai tiesības okupētajā vai (un) anektētajā teritorijā dzīvojošām personām. To nedrīkst darīt arī mainot okupētās vai anektētās teritorijas pārvaldes institūcijas.

Kā vienu no okupācijas un aneksijas piemēriem, lai gan tas attiecas uz periodu pirms augstāk minēto starptautisko tiesību dokumentu pieņemšanas, var minēt vardarbīgu PSRS agresiju pret Baltijas valstīm, tai skaitā arī Latviju, to okupāciju un aneksiju 1940. gadā, kā arī Besarābiju, Ziemeļu Bukovinu un daļu Rumānijas teritorijas. Tomēr ne PSRS, ne arī tās mantiniece Krievija Baltijas vardarbīgu okupāciju un aneksiju neatzina un neatzīst, lai gan ASV, Eiropas Savienība un citas rietumvalstis vairākkārt aicinājušas to darīt. Jaunākie piemēri ir 2014. gadā notikusī Krievijas Federācijas Bruņoto spēku okupētās Krimas autonomās republikas aneksija un 2022. gadā okupēto Ukrainas apgabalu aneksija.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Aneksija.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Zibenskarš[labot | labot pirmkodu]

Zibenskaram raksturīga aina, kurā redzama mobilu sauszemes spēku un bruņutehnikas sadarbība kaujas laukā
**Zibenskarš** (vācu: *Blitzkrieg*) ir kara vešanas teorija, kuras pamatā ir mehanizētu un mobilu vienību koncentrēšana vairākos frontes iecirkņos ar mērķi iegūt skaitlisku pārsvaru pār pretinieku frontes iecirkni, lai pēc tam straujā uzbrukumā ielauztos pēc iespējas dziļāk pretinieka teritorijā, mazāk rūpējoties par saviem flangiem, tomēr, uzbrukumam attīstoties, triecienvienībām sekoja vienības, kas ieņēma pozīcijas, lai nostiprinātu iegūto placdarmu.

Taktiskā līmenī raksturīga spīļu veidošana ar mērķi apņemt pretinieka vienības un tās ielenkt, kas pēc tam ļāva tās novājināt un iznīcināt vai saņemt gūstā. Stratēģiskā līmenī bija iespējams iztikt ar salīdzinoši ierobežotiem resursiem, jo nebija jāiesaistās pozīciju karā, kur noteicošā loma bija dzīvā spēka un tehnikas attiecībai. Turklāt stratēģiski bija ļoti svarīgi apsteigt pretinieku, respektīvi, nedrīkstēja pieļaut mobilizācijas uzsākšanu vai tās pabeigšanu. Zibenskara teoriju izmantoja Trešais reihs Otrā pasaules kara laikā.

## Ārējās saites

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
# Teherānas konference[labot | labot pirmkodu]

Josifs Staļins, Franklins Rūzvelts un Vinstons Čērčils Teherānas konferencē
Rūzvelta sākotnējais priekšlikums Lielvācijas sadalīšanai
**Teherānas konference** notika laikā no 1943. gada 28. novembra līdz 1. decembrim Teherānā, Otrā pasaules kara Sabiedroto valstu okupētajā Irānas Imperiālajā Valstī. Konferences dalībvalstis bija Padomju Savienība, Amerikas Savienotās Valstis un Apvienotā Karaliste, kuras pārstāvēja attiecīgo valstu vadītāji: Apvienotās Karalistes premjerministrs Vinstons Čērčils, ASV prezidents Franklins Rūzvelts un PSRS VK(b)P pirmais sekretārs Josifs Staļins. Šī bija pirmā no trim Otrā pasaules kara konferencēm, kurās tikās "lielais trijnieks", 1945. gada februārī notika Jaltas konference, bet 1945. gada jūlijā — Potsdamas konference.

Galvenais apspriežamais jautājums bija plānojamā karadarbība 1944. gadā un pēckara robežas Eiropā.

## Baltijas valstu jautājums

Baltijas valstu okupācijas jautājumā Rūzvelts esot izteicies, ka ASV sabiedriskajai domai ir svarīgas referenduma un pašnoteikšanās tēmas. Viņš domājot, ka pasaule gribētu redzēt iedzīvotāju gribas izpausmi, varbūt ne uzreiz pēc padomju reokupācijas, un viņš pats esot pārliecināts, ka cilvēki nobalsošot par pievienošanos Padomju Savienībai. Tomēr Staļins atbildējis, ka nebija nekādas klaigāšanas par pasaules viedokli, kad cars nedeva Baltijas provincēm autonomiju.

No 1943. gada 1. decembra sarunu pieraksta redzams, ka ASV prezidents Franklins Rūzvelts ierosināja veikt plebiscītu, lai noskaidrotu Baltijas valstu tautu gribu par pievienošanos PSRS. Lai arī Staļins piekrita šādu vēlēšanu rīkošanai nenoteiktā nākotnē, tomēr Aukstā kara apstākļos līdz pat 1991. gada 3. marta aptaujai šāda veida referendums netika izdarīts.

## Vienošanās par pēckara robežām

* Vācija pēc kara sadalāma vairākās valstīs
* Polijas austrumu robeža nospraužama pa Kerzona līniju, bet rietumu robeža gar Oderas upi
* Belostokas apgabals atdodams Polijai, bet PSRS kompensācijā iegūst Austrumprūsijas daļu
* Rietumu sabiedrotie uzstāj uz Somijas neatkarību
* Par Baltijas valstu pievienošanu PSRS rīkojams plebiscīts (tautas nobalsošana) nenoteiktā nākotnē, bet ne starptautiskā kontrolē
* Atjaunojama Irānas neatkarība
* Josips Brozs Tito atzīstams kā patstāvīgs sabiedrotais Dienvidslāvijas teritorijā

## Skatīt arī

* Jaltas konference
* Potsdamas konference

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Teherānas konference.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* Foreign relations of the United States diplomatic papers, The Conferences at Cairo and Tehran, 1943 (angliski)
* Deklarācija (angliski)
* Kvebekas, Kairas un Teherānas konferences (angliski)
# Jaunbritānija[labot | labot pirmkodu]

| Jaunbritānija |
| --- |
| * *New Britain*
* *Niu Briten*
 |
| Rabaula un Tavurura vulkāns |
| JaunbritānijaJaunbritānijaRādīt kartē "Papua-Jaungvineja"Rādīt kartē "Okeānija"Rādīt visas |
| Ģeogrāfija |
| Apskalo | * Jaungvinejas jūra (ziemeļos)
* Zālamana jūra (dienvidos)
 |
| Koordinātas | ﻿ / ﻿ |
| Arhipelāgs |
Bismarka arhipelāgs |
| Platība |
36520 km² |
| Garums |
520 km |
| Platums |
146 km |
| Augstākais kalns |
Ulavuns 2334 m |
| Administrācija |
|  Papua-Jaungvineja |
| Reģions |
Salu reģions |
| Province |
Rietumjaunbritānija |
| Province |
Austrumjaunbritānija |
| Demogrāfija |
| Pamatiedzīvotāji |
papuasi, austronēzieši |
|  **Jaunbritānija Vikikrātuvē** |

**Jaunbritānija** (angļu: *New Britain*, tokpisinā: *Niu Briten*) ir lielākā sala Bismarka arhipelāgā un otra lielākā sala Papua-Jaungvinejā. Ziemeļos to apskalo Jaungvinejas jūra, bet dienvidos Zālamana jūra. Jaunbritāniju rietumos no Jaungvinejas atdala Dampīra šaurums un Vitjaza šaurums, bet austrumos no Jaunīrijas atdala Sentdžordža šaurums. Lielākās pilsētas Jaunbritānijā ir Kokopo, Kimbe un Rabaula.

Līdz 1919. gadam, kad sala atradās vāciešu kontrolē, tās nosaukums bija Jaunpomerānija (vācu: *Neupommern*).

## Ārējās saites

* Vikikrātuvē par šo tēmu ir pieejami multivides faili. Skatīt: Jaunbritānija.
* «New Britain» (angļu). Encyclopedia Britannica.
# Vēdertīfs

Vēdertīfu izraisošās *Samonella enterica* baktērijas
**Vēdertīfs** (latīņu: *typhus abdominalis*) ir akūta zarnu infekcijas slimība. Slimības simptomi ir drudzis, intoksikācija, asinsrites, nervu un gremošanas orgānu sistēmu traucējumi, vēdersāpes, galvassāpes, paaugstināta ķermeņa temperatūra un ēstgribas trūkums. Ar šo slimību slimo tikai cilvēki. Vēdertīfu ierosina salmonellas ģints baktērija *Salmonella enterica*.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Vēdertīfs.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Izvarošana

**Izvarošana** ir seksuālās vardarbības forma, kas visbiežāk iekļauj dzimumaktu un ir izdarīta pret otras personas gribu vai bez otras personas piekrišanas. Izvarošana var tikt izdarīta dažādos veidos: pielietojot fizisku spēku, ar draudu palīdzību vai pret cilvēku, kas nav pie apziņas vai nav patstāvīgi spriestpējīgs. Izvarošana tiek uzskatīta par nepieņemamu rīcību un lielākajā daļā pasaules ir noziegums.

Pēc 1999. gada ASV datiem visbiežāk par izvarošanas upuriem kļūst sievietes (91% gadījumu), bet izvarotājs visbiežāk ir vīrietis (99% gadījumu). Gandrīz vienmēr izvarotājs ir bijis pirms tam pazīstams ar savu upuri. Izvarošanai var būt dažādi motīvi: seksuālo tieksmju apmierināšana, varas izrādīšana, vēlme otru cilvēku pazemot utt.

Persona, kas veic izvarošanu, tiek saukta par **izvarotāju**.

## Atsauces
# Militārā vēsture

**Militārā vēsture** ir karadarbību vēsture, kuras ir notikušas kādā konkrētā vēsturiskā laikmetā.

Profesionāli vēsturnieki parasti koncentrējas uz militārajām lietām, kas ir būtiski ietekmējušas sabiedrību, kā arī uz konfliktu sekām. Militārās vēstures disciplīna ir dinamiska, tā mainās līdz ar priekšmetu attīstību. Tās dinamiskais raksturs lielā mērā ir saistīts ar militāro spēku un to vadības mākslas un zinātnes straujo pārmaiņu intensitāti.

Ramzess II, kas cīnās Kadīšas kaujā
## Skatīt vēl

* Militāra zinātne
* Karadarbības teātris
* Karš

## Ārējās saites

* Vikikrātuvē par šo tēmu ir pieejami multivides faili. Skatīt: Militārā vēsture.

* *Encyclopædia Britannica* raksts (angliski)
* Mūsdienu Ukrainas enciklopēdijas raksts (ukrainiski)
# Tranšeja

Īru karavīri tranšejā Pirmā pasaules kara Galipoli kaujas laikā
**Tranšeja** (no franču: *tranchée* — 'grāvis') ir vaļēji nocietinājumi, kas domāti karavīru pasargāšanai no pretinieka novērošanas un iznīcināšanas līdzekļiem.

Tranšeja pēc savas uzbūves ir šaurs, garš grāvis, kura dziļums parasti nepārsniedz divus metrus. Vienā vai abās tās pusēs parasti ir izveidots uzbērums. Karavīri izmanto tranšejas, lai šautu, veiktu novērošanu, slēptu spēku pārvietošanos. Tāpat tranšeja pasargā karavīrus no pretinieka lodēm, šāviņu šķembām.

Parasti tranšejas veido vairākās līnijās, lai vajadzības gadījumā varētu atkāpties uz aizmugurējām tranšejām. Starp tranšejām, ja ir izveidotas vairākas tranšeju līnijas, tiek izraktas savienotājejas. Tranšejas veido arī, lai savienotu ierakumus, tādējādi veidojot ierakumu līniju. Tranšejām bija liela nozīme laikā, kad karadarbībā bija aktuāls pozīciju karš.
# Smerš

Smerš (krievu: *Смерш*, no *«Смерть шпионам!»* — "Nāvi spiegiem!") bija kopīgs nosaukums trim atsevišķām Padomju Savienības pretizlūkošanas iestādēm Otrā pasaules kara laikā:

* PSRS Aizsardzības Tautas komisariāta Pretizlūkošanas galvenā pārvalde "*Smerš*" aizsardzības Tautas komisāra (Staļins) pakļautībā, priekšnieks — Abakumovs;
* PSRS Jūras kara flotes Tautas komisariāta Pretizlūkošanas pārvalde "*Smerš*" Jūras kara flotes Tautas komisāra (Kuzņecovs) pakļautībā, priekšnieks — Gladkovs;
* PSRS Iekšlietu Tautas komisariāta Pretizlūkošanas nodaļa "*Smerš*" iekšlietu Tautas komisāra (Berija) pakļautībā, priekšnieks — Juhimovičs (līdz 1944. gada maijam), Smirnovs.

Visas trīs iestādes izveidotas 1943. gada pavasarī ar PSRS Tautas komisāru padomes lēmumu, par pamatu izmantojot Iekšlietu TK Īpašo nodaļu pārvaldi.

*Smerš* darbojās pret ienaidnieku izlūkošanas dienestiem, pirmkārt, Vācijas — Abvēru, Reiha drošības galveno pārvaldi —, bet arī pret Vācijas sabiedroto valstu izlūkdienestiem. Pretizlūkošanas darbs veikts piefrontē (īpašās nodaļas padomju karaspēka vienībās, kuru darbinieki kontrolēja dienošos, vervēja aģentus) un aizmugurē — savā (pretinieku izlūkdienestu aģentu atklāšana un likvidēšana) un pretinieku (darbs padomju partizānu vienībās, pretinieku izlūku skolās). Viens no *Smerš* darbības veidiem bija tā saucamās radiospēles — radiosakaru izmantošana pretinieka maldināšanai. Tāpat *Smerš* darbība bija vērsta pret dezertieriem padomju bruņotajos spēkos, *Smerš* pārbaudīja no karagūsta atbrīvotās padomju militārpersonas (t.s. filtrācija), meklēja pretinieku karaspēka vienībās dienējušos padomju pilsoņus un vadīja izmeklēšanu viņu lietās.

Pēc kara 1946. gada 25. februārī Aizsardzības TK un Jūras kara flotes TK apvienoti Bruņoto spēku TK, 4. maijā Pretizlūkošanas galvenā pārvalde "*Smerš*" iekļauta PSRS Valsts drošības TK kā 3. galvenā pārvalde.
# Tīfs

Amerikāņu Otrā pasaules kara plakāts, kas vēsta par [izsituma] tīfa pārnēsātājiem — utīm, vienlaikus aicinot lietot pretutu pūderi
**Tīfs** (sengrieķu: *τῦφος* — 'dūmaka, apziņas aptumsums') ir vairāku infekcijas slimību apkopojošs nosaukums; šīm slimībām raksturīgs spēcīgs drudzis, ko pavada spēcīga intoksikācija un psihiski traucējumi.

Pazīstamākie tīfa veidi ir izsitumu tīfs, atguļas tīfs un vēdera tīfs. Līdz 19. gadsimta sākumam minētās tīfa grupas tika uzskatītas par vienu slimību, vēdera tīfs atsevišķā grupā tika izdalīts 1829. gadā, savukārt atguļas tīfs — 1843. gadā. Mūsdienu medicīnā ar nosaukumu "tīfs" primāri saprot izsitumu tīfu.

## Ārējās saites

* Vikikrātuvē par šo tēmu ir pieejami multivides faili. Skatīt: Tīfs.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
# Tula

| Tula  |
| --- |
| pilsēta |
| *Тула* |
|  |
|  |
|

|  |  |
| --- | --- |
|  **Karogs** |  **Ģerbonis** |

 |
| TulaRādīt kartē "Krievija"TulaRādīt kartē "Tulas apgabals" |
|
Koordinātas: ﻿ / ﻿ |
| Valsts |  Krievija |
| Apgabals |
Tulas apgabals |
| Dibināta |
1146 |
| Platība |
|  • Kopējā |
145 km2 |
| Augstums |
170 m |
| Iedzīvotāji
(2025) |
|  • kopā |
456 813 |
|  • blīvums |
3 456,1/km² |
| Laika josla |
UTC+3 (UTC+3) |
| Mājaslapa | www.tula.ru |
|  **Tula Vikikrātuvē** |

**Tula** (krievu: *Ту́ла*) ir industriāla pilsēta Krievijas Eiropas daļā, 193 kilometrus uz dienvidiem no Maskavas, Upas upes krastos. Iedzīvotāju skaits 501 129 (2010. gada tautskaite). Tula ir Tulas apgabala administratīvais centrs.

Pilsēta šeit ir atradusies jau kopš 14. gadsimta. Daži vēsturnieki uzskata, ka Tula ir hronikās minētā pilsēta Taidula, kura dibināta 1146. gadā.

Pilsētas vārdā nosaukts mūzikas instruments — Tulas akordeons. Pazīstami ir arī Tulas prjaņiki, piparkūkām līdzīgi medus cepumi. Tula zināma arī kā patvāru rašanās vieta.

## Sadraudzības pilsētas

Tulai ir šādas sadraudzības pilsētas:

* Olbani, Ņujorka, ASV
* Mogiļeva, Baltkrievija
* Fillingene-Švenningene, Vācija
* Banska Bistrica, Slovākija

## Galerija

* Tulas kremlis
* Kremļa tornis
* Katedrāle
* Ieroču muzejs
* Maskavas dzelzceļa stacija
* Ieroču rūpnīca
* Pilsētas dome
* Upas upe

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Tula.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Austrumeiropas enciklopēdijas raksts (vāciski)
* Oficiālā pilsētas vietne Arhivēts 2020. gada 30. decembrī, *Wayback Machine* vietnē.
* Tulas karte Yandex vietnē Arhivēts 2008. gada 8. novembrī, *Wayback Machine* vietnē.
# Diktators

20. gadsimta diktatori Josifs Staļins, Ādolfs Hitlers, Augusto Pinočets, Mao Dzeduns, Benito Musolīni, Kims Irsens
**Diktators** (no latīņu: *dictāre* — 'teikt, diktēt, dot priekšrakstus') ir cilvēks, kurš uzspiež savu gribu citiem un koncentrē visas valsts varas pārvaldes funkcijas savās rokās, bieži apejot likumdošanu un ierobežojot pilsoņu tiesības, nodibinot diktatūru.

Diktatori parasti tiek pie varas ar spēka, apvērsuma, militārās varas vai ārkārtas stāvokļa palīdzību un bieži vien izveido represīvas valdības sistēmas. Viņu valdīšana var būt atbalstīta ar propagandu, politisku vardarbību, kontrolētiem plašsaziņas līdzekļiem un cenzūru.

Mūsdienās diktatūra var būt dažādu formu — sākot no autoritāriem režīmiem, kur valsts vara ir vienas personas vai nelielas grupas kontrolē, līdz pat totalitāriem režīmiem, kuros valdība kontrolē visas dzīves jomas, tostarp privāto dzīvi, saimniecību, ideoloģiju un kultūru. Diktatori bieži vien cenšas uzturēt savu varu, izmantojot politisko represiju, valsts drošības aparātu, izmaiņas konstitūcijā un pastāvīgu ārkārtas stāvokli.

Vēsturiski labi zināmi diktatori ir, piemēram, Napoleons Bonaparts, Josifs Staļins, Benito Musolīni, Ādolfs Hitlers, Mao Dzeduns un citi. Diktatūras var pastāvēt gan kreisās, gan labējās politiskās ideoloģijās, un to ilgums un sekas var ievērojami atšķirties atkarībā no valsts un laika posma.
# Ninbo[labot | labot pirmkodu]

| Ninbo  |
| --- |
| prefektūras līmeņa pilsēta |
| 宁波 |
|  |
|  |
| NinboNinboRādīt kartē "Ķīna"Rādīt kartē "Džedzjana"Rādīt visas |
|
Koordinātas: ﻿ / ﻿ |
| Valsts |  Ķīna |
| Province |
Džedzjana |
| Rajoni; pilsētas; apriņķi |

6; 2; 2[rādīt]
* Haišu
* Iņdžou
* Dzjanbei
* Beiluņa
* Džeņhai
* Fenhua
* -----------
* Jujao
* Cisji
* -----------
* Sjanšaņa
* Ninhai
 |
| Platība |
|  • prefektūras līmeņa pilsēta |
9 816,23 km2 |
|  • urbānā teritorija |
2 461,8 km2 |
| Iedzīvotāji
(2018. gadā) |
|  • prefektūras līmeņa pilsēta |
8 202 000 |
|  • vieta |
35 |
|  • blīvums |
835,6/km² |
|  • urbānā teritorija |
2 583 073 |
| Laika josla |
Ķīnas laiks (UTC-8) |
| Mājaslapa | www.ningbo.gov.cn |
|  **Ninbo Vikikrātuvē** |

**Ninbo** (ķīniešu: 宁波, piņjiņs: *Níngbō*), agrāk arī **Ninpo**, ir prefektūras līmeņa municipalitāte Džedzjanas provincē Ķīnas dienvidaustrumos. Ninbo ir subprefektūras līmeņa municipalitāte un vienlaikus arī speciālās plānošanas pilsēta. Izvietojusies provinces ziemeļaustrumos. Ziemeļos to apskalo Handžou līcis, bet austrumos — Austrumķīnas jūra. Robežojas austrumos ar Šaosjinu, dienvidos — ar Taidžou, bet ziemeļaustrumu piekrastē izvietojies Džoušaņas arhipelāgs. Administratīvi Ninbo municipalitātei pakļautas vēl divas pilsētas ar vairāk kā miljonu iedzīvotājiem — Cisji un Jujao.

## Vēsture

Ninbo ir viena no Ķīnas vecākajām pilsētām, kuras vēsture sakņojas Hemudu kultūrā ap 4800. gadiem p.m.ē. Zināma kā viena no Zīda ceļa tirdzniecības pilsētām 2000 gadu senā pagātnē, kā arī nozīmīga tirdzniecības osta Tanu un Sunu dinastiju laikā.

Sunu dinastijas laikā (960—1279) pilsēta tika dēvēta par **Mindžou** (明州, *Míngzhōu*). Minu dinastijas laikā Ninbo bija vienīgā osta, kurā bija atļauta tirdzniecība ar Japānu. Cjinu dinastijas laikā Ninbo bija viena no līguma ostām, kas tika atvērtas eiropiešiem saskaņā ar Naņdzjinas līgumu.

Otrā pasaules kara laikā Japāna bombardēja Ninbo ar bumbām, kurās bija ar buboņu mēri inficēti kukaiņi, izsaucot nopietnu slimības uzliesmojumu.

## Saimniecība

Galvenā saimnieciskā darbība pilsētā saistīta ar Ninbo-Džoušaņas ostu, kas ir viena no lielākajām ostām Ķīnā. Galvenās rūpniecības nozares ir elektrotehnika, tekstilrūpniecība un pārtikas rūpniecība.

2007. gadā pāri Handžou līcim tika uzbūvēts 35,7 km garš tilts, kas Ninbo savieno ar Šanhaju.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Ninbo.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)